Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kymmenettuhannet israelilaiset kokoontuivat Tel Avivissa -
protestiin, jonka mottona oli "Israel haluaa muutosta" -
ja jossa vaadittiin Netanjahun syrjäyttämistä.
EU:n ulkopolitiikan johtaja Mogherini sanoi, että seuraavat viikot -
ovat ratkaisevia Iranin ydinsopimuksen solmimisen kannalta.
Palestiinalaisten keskusneuvosto päätti keskeyttää -
turvallisuusyhteistyön Israelin kanssa. YK:n pääsihteeri Ban Ki-moon -
on huolestunut ja kehottaa perumaan päätöksen.
Kymmenettuhannet israelilaiset osallistuivat eilen Tel Avivissa -
protestiin, jonka mottona oli "Israel haluaa muutosta" -
ja jossa vaadittiin pääministeri Netanjahun syrjäyttämistä.
Protesti järjestettiin juuri ennen Israelissa 17.3. pidettäviä vaaleja.
Mielipidemittausten mukaan Netanjahun Likud -
on tasoissa Herzogin johtaman Sionistisen liiton kanssa.
Netanjahu pyrkii neljännelle kaudelle, ja hänen mahdollisuutensa koetaan -
hivenen muita paremmiksi uuden koalitiohallituksen muodostamiseksi.
Tuoreiden mittausten mukaan Sionistinen liitto ja Likud -
voittaisivat molemmat 23 paikkaa knessetin 120 paikasta.
Netanjahu on keskittynyt kampanjassaan -
Israelia uhkaaviin turvallisuusasioihin kuten Iranin ydinohjelmaan.
Entinen Mossadin johtaja Meir Dagan -
syytti Netanjahua epäonnistumisesta niin palestiinalaiskonfliktissa -
kuin Iranin ydinuhassa, sekä Israelin intressien laiminlyönnistä -
oman poliittisen selviytymisensä vuoksi.
Netanjahu on palvellut pääministerinä kuusi vuotta.
Nämä vuodet Israel on ollut jumissa pahemmin kuin koskaan.
Kuuteen vuoteen hän ei ole tehnyt yhtä ainutta todellista siirtoa -
muutoksen ja paremman tulevaisuuden hyväksi.
Asukas Nirimin kibbutsista -
läheltä Gazaa, jossa Israel ja Hamas kävivät 50-päiväisen sodan kesällä, -
sanoi elinolosuhteita sietämättömiksi.
Tulin tänne tänään, koska asun Nirimin kibbutsilla lähellä Gazan rajaa.
Olemme kärsineet surkeasta turvalli- suustilanteesta viimeiset 15 vuotta.
Tarvitsemme jonkin dramaattisen muutoksen Israelin hallituksessa -
rauhan, turvallisuuden ja hyvän tulevaisuuden takaamiseksi.
Muutoksen pitää alkaa näistä vaaleista.
Eräs protestin puuhamiehistä, Guy Pross, -
sanoi järjestäjien uskovan, että ihmiset kaipaavat muutosta.
Olemme järjestäneet tämän mielenosoituksen -
laittaaksemme alulle todellisen muutoksen -
ruohonjuuritasolta Israelissa.
Uskomme, että muutosta tarvitaan turvallisuusnäkökulmasta -
kuin myös poliittiselta, sosiaaliselta ja taloudelliselta näkökulmalta.
Me tarjoamme korokkeen, jolla kansa voi ilmaista muutostahtoaan -
sekä haluaan nähdä uusi hallitus, -
joka toimii muutoksen saamiseksi kaikilla näillä osa-alueilla.
EU:n ulkopolitiikan johtaja Federica Mogherini antoi lausunnon -
Iranin-neuvotteluihin osallistuvien maiden tapaamisen jälkeen.
P5+1-maat ovat USA, Venäjä, Kiina, Ranska, Iso-Britannia ja Saksa.
Mogherini sanoi lähiviikkoja ratkaiseviksi -
Iranin ydinsopimuksen solmimisen kannalta.
Seuraavat viikot ovat ratkaisevia.
Mahdollisuudet sopimuksen saavuttamiseksi ovat historialliset -
ilmeisistä syistä, jotka liittyvät turvallisuuteen -
ja ydinaseiden leviämisen estämiseen Lähi-idässä ja koko maailmassa.
Vielä on asioita, joita meidän pitää työstää seuraavien päivien aikana.
Tiedossa on intensiivistä työtä kaikille osapuolille, -
jotta saamme kurottua jäljellä olevat juovat umpeen ja varmistettua, -
ettei tätä historiallista mahdollisuutta hukata.
Mogherini antoi lausuntonsa sen jälkeen, -
kun Ison-Britannian, Ranskan, Saksan ja USA:n diplomaatit -
olivat tavanneet Pariisissa.
Osapuolet pyrkivät esittäytymään yhtenäisenä rintamana, -
kun julkisuudessa on raportoitu erimielisyyksistä liittolaisten välillä.
USA ja Ranska vähättelivät erimielisyyksiä Iranin-neuvotteluista.
Ne olivat yhtä mieltä, että nykyistä sopimusluonnosta pitää vahvistaa.
Hieman aiemmin Ranskan ulkoministeri Laurent Fabius sanoi, -
että Iranin sitoumukset ydinohjelma- neuvotteluissa eivät ole riittäviä -
ja erityisesti laajuutta, tarkastuksia ja kestoa on työstettävä lisää.
Neuvottelujen tavoite on taivutella Iran rajoittamaan ydinohjelmaansa.
Vastineeksi lievennettäisiin pakotteita, -
jotka ovat rampauttaneet Iranin taloutta.
Iran on suuri öljynviejä. Se tahtoo, että pakotteet puretaan nopeasti.
P5+1-maiden mukaan se voi tapahtua vain vaiheittain -
sellaisella sopimuksella, joka takaa, ettei Iran pyri hankkimaan ydinasetta.
USA:n ulkoministeri Kerry toisti suurvaltojen kannan, -
että Iranin pitää vakuuttaa maailmalle ydinohjelmansa rauhanomaisuus.
Tiedämme, että päivät kuluvat.
Emme silti koe kiirettä päästä sopimukseen.
Meidän on saatava oikea sopimus. Ja se riippuu Iranista.
Se sanoo tahtovansa rauhanomaisen ohjelman -
ja väittää ohjelmansa olevan sitä. Iranin pitää osoittaa maailmalle, -
että sen ydinohjelma todella on sitä, mitä se väittää sen olevan.
Sanoin jo aluksi, että meillä on tästä yhteisymmärrys.
Jos emme uskoisi, että asiassa on vielä tehtävää, -
olisimme jo solmineet sopimuksen.
On vielä kuiluja, joita pitää kuroa umpeen -
ja työtä pitää vielä tehdä sopimuksen vahvistamiseksi.
Länsimaat ja Israel epäilevät Iranin käyttäneen siviiliydinohjelmaansa -
ydinasevalmiuden kehittämisen verhona.
Sen Iran kiistää. Iran väittää, että sen ydinohjelma on rauhanomainen, -
ja tarkoitus on esimerkiksi tuottaa sähköä.
Sitten Israelin ja palestiinalaisten konfliktiin.
Palestiinalaisten keskusneuvosto, -
jonka äänestykset ovat palestiinalaishallinnolle sitovia, -
päätti keskeyttää turvallisuusyhteistyön Israelin kanssa.
YK:n pääsihteeri Ban Ki-moon oli päätöksestä huolissaan -
ja kehotti perumaan sen.
Pääsihteeri kehottaa osapuolia harjoittamaan malttia -
ja kääntämään hyödyttömän tekojen ja vastatekojen kiertokulun.
Israelin pitää jatkaa verotulojen siirtoa palestiinalaisille -
Pariisin sopimuksen mukaan.
Tilanne voi hajota entisestään, koska kansainvälinen tehokas tuki puuttuu.
Kansainvälisen yhteisön, myös turvallisuusneuvoston, -
pitää harjoittaa johtajuutta ja auttaa luomaan ehdot rauhansopimukselle, -
joka päättää Israelin miehityksen luomalla palestiinalaisvaltion, -
joka elää rauhassa ja turvassa Israelin rinnalla.
Turvallisuusyhteistyö on pitkälti taannut järjestyksen Länsirannalla -
ja estänyt iskuja juutalaisvaltiossa.
Israelilainen turvaviranomainen sanoi, ettei yhteistyössä ole ollut muutoksia -
ja on vielä epäselvää, astuuko palestiinalaisten päätös heti voimaan.
Päätös seurasi sitä, kun Israel ilmoitti jäädyttävänsä -
127 milj. dollaria palestiinalaisten verotuloista protestina sille, -
että palestiinalaispresidentti Abbas haki Haagin rikostuomioistuimeen -
voidakseen syyttää Israelia sotarikoksista.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen ja Sirpa Bågman